UXA – Thomas Seltzers Amerika

UXA – Thomas Seltzers Amerika er en norsk reisedokumentar med Thomas Seltzer. Sesong 1 gikk på NRK1 i 2020, og sesong 2 ble sendt i 2022. I dokumentaren la Seltzer ut på tur gjennom sitt første hjemland – USA – med uttalt mål om «å sjekke ståa til den amerikanske drømmen». 

I første sesong gikk gjennom rustbeltet i nord, storbyene på østkysten og landbruksområder i Midtvesten; kullområdene i Appalachene, grenseområdene i Texas og reservater i sørvest. På turen oppsøkte han familie, venner, eksperter og vanlige folk som gav seerne et genuint møte med det virkelige USA. Reisen ble foretatt like før det amerikanske presidentvalget og i løpet av tiden han oppholdt seg der fant han at frykt, splittelse og mistillit preget USA og folkene der.

Første sesong av serien vant Gullruten 2021 for beste dokumentarserie. I tillegg ble Seltzer nominert i klassen beste programleder underholdning og  i klassen beste regi enkamera, dokumentar. Andre sesong av serien ble nominert til Gullruten 2023 i klassen beste dokumentarserie.

Episoder

Referanser

Eksterne lenker 
 

Norske reiseprogrammer på TV
Norske dokumentarserier
TV-produksjoner på NRK
Norske TV-serier fra 2020-årene
Gullruten for beste TV-program